Հյորին

**Կիմ Հյոջոն** (, , , հայտնի է **Հյորին** բեմական կեղծանունով), հարավկորեացի երգչուհի և երգերի հեղինակ։ Հարավկորեական Sistar խմբի և Sistar19 ենթախմբի նախկին անդամ։

2010 թվականին Հյորինը հանդես եկավ որպես Sistar գըրլ խմբի գլխավոր վոկալիստ և առաջնորդ, որը դարձավ 2010-ականների ամենահայտնի կորեական կանացի խմբերից մեկը, ինչպես նաև կրեց «ամառային թագուհի» կոչումը իրենց ամառային սինգլների հսկայական հաջողության համար։ 2011 թվականի մայիսին կայացավ Sistar19 սաբ յունիթը։ 2017 թվականի մայիսի 31-ին՝ յոթ տարվա գոյությունից հետո, Sistar-ը լուծարվեց.

2017 թվականի նոյեմբերի 12-ին հայտարարվեց, որ Հյորինը բացել է իր սեփական՝ Bridʒ Entertainment գործակալությունը։

## Կենսագրություն
Հյոջոնը ծնվել է 1990 թվականի դեկտեմբերի 11-ին Ինչոնում, Հարավային Կորեայում (Sistar-ի առաջխաղացման ժամանակ գործակալությունը թաքցրել է նրա իրական տարիքը՝ նշվելով 1991 թվականի հունվարի 11)։ Նրա հայրը Կորեայի Հանրապետության ծովային հետևակի կորպուսի պաշտոնաթող սպա է։  Նա ունի նաև կրտսեր քույր՝ Կիմ Հեջոնը։ Հյոջոնը ծնվել է ժամանակից շուտ, և նրա մանկությունը բարդացել է լեղուղիների ծանր ատրեզիայի պատճառով, որը հանգեցրել է մի քանի վիրահատությունների, ինվագինացիայի և, ի վերջո, լեղապարկի կորստի։ Հետագայում նա դաջվածք է արել վեց վիրահատությունից հետո մնացած սպիի տեղում՝ այն թաքցնելու համար։

Հյոջոնը սովորել է Սունգշինի Կանանց Համալսարանում։

## Կարիերա
### 2000—2009 թվականներ. կարիերայի սկիզբ
Հյոջոնը մանկուց սիրում էր երաժշտությունը և պարերը, բայց ոչ ոք նրան չէր օգնում, ուստի փոքր տարիքից աղջիկն ինքնուրույն է գնացել լսումների։ Նա երկու անգամ գնացել է JYP Entertainment-ի քասթինգի՝ մինչ նա ընդունվեց որպես թրեյնի, արդեն երրորդ լսման ժամանակ։ Արդյունքում Հյոջոնը Ջիինի (Secret-ի ապագա անդամ), Հանիի (EXID-ի ապագա անդամ) և Յուջիի (BESTie-ի ապագա անդամ) հետ պատրաստվում էր իր դեբյուտին նոր կանացի խմբում, բայց դեբյուտը, անհայտ պատճառներով, այդպես էլ չկայացավ։ Այնուհետև Հյոջոնը լքեց JYP-ն և մասնակցեց Starship Entertainment-ին Քրիստինա Ագիլերայի «Hurt» երգի քավեր տարբերակով։

### 2010—2014 թվականներ. դեբյուտը Sistar-ում և հանրաճանաչության աճը

ձախից|մինի|Հյորին 2012 թվականի հուլիսին Arirang փառատոնում։
2010 թվականին Starship-ը սկսեց ստեղծել կանացի նոր խումբ, որի անդամներն էին, բացառությամբ Հյոջինի (որը կշարունակեր ելույթ ունենալ Հյորին բեմական անունով), Բոռան, Սոյուն և Դասոմը։ Sistar-ի դեբյուտը կայացավ հունիսի 3-ին, և գրեթե անմիջապես խումբը ուշադրության արժանացավ իր երաժշտական ​​ոճի, կոնցեպտի և անդամների ձայնային կարողությունների համար։ 2011 թվականի սկզբին Բորայի հետ ստեղծվեց առաջին և միակ պաշտոնական յունիթը՝ Sistar19, իսկ մայիսի 3-ին թողարկվեց թվային «Ma Boy» սինգլը, որը մեծ հաջողություն ունեցավ Կորեայում։ Հոկտեմբերի 17-ին Հյորինը Electroboyz-ի հետ թողարկեց «Ma Boy 2»-ը։ «*Gone Not Around Any Longer*» մինի ալբոմը, որը թողարկվել է 2013 թվականի հունվարի 31-ին, նույնպես հաջողության արժանացավ։

2012 թվականին սկսվեց «Երազանքով տարվածները 2» դորամայի հեռարձակումը, որում Հյորինը խաղաց գլխավոր դերերից մեկը։ Նա նաև կատարել է «Superstar» սաունդթրեքը Էյլիի և Ջիյոնի (T-ara) հետ։ 2013 թվականի օգոստոսին թողարկվել է «You Make Me Go Crazy» սաունդթրեքը «Արևի տեր» դորամայի համար։ Նոյեմբերի 22-ին նա բեմում ելույթ է ունեցել Mnet Asian Music Awards-ի ժամանակ Սթիվի Ուանդերի և նրա լեգենդար հիթ սինգլի հետ՝ «I Just Called to Say I Love You»։ Նոյեմբերի 26-ին Հյորինը թողարկել է իր դեբյուտային *Love & Hate* ստուդիական ալբոմը, որը կոմերցիոն հաջողության է արժանացել։ Դեկտեմբերի 31-ին տեսահոլովակ թողարկվեց «Բաց թող և մոռացիր» երգի  կորեական պաշտոնական կոմպոզիցիայի տեսահոլովակը «Սառցե սիրտը» անիմացիոն ֆիլմի համար։

2014 թվականի հունվարին Հյորինը թողարկել է «Goodbye» սաունդթրեքը «Մարդը աստղից» դորամայի համար։ Մարտի 28-ին Starship-ը հայտարարել է, որ նա մասնակցելու է Mad Clown-ի առաջիկա քամբեքին։ Նա նաև մասնակցել է MC Mong-ի նոր ալբոմի ձայնագրմանը, որը թողարկվել է նոյեմբերի 3-ին։ Նոյեմբերի 20-ին թողարկվել է «지워 (Erase)» թվային սինգլը, որին ձայնագրմանը մասնակցել են Ջու Յունգը և Այրոնը։ Հյորինը նաև դարձավ պատմության մեջ այդոլ-խմբի առաջին անդամը, ով մասնակցեց «Ես երգիչ եմ» հեռուստաշոուի հատուկ դրվագին՝ ի պատիվ Չուսոկի. Հեռարձակումը կայացել է սեպտեմբերի 9-ին, իսկ ընդհանուր վարկանիշում կատարողը զբաղեցրել է 2-րդ հորիզոնականը։

### 2015—2016 թվականներ. ''It’s Me''
մինի|Հյորինը 2016 թվականի հոկտեմբերին Sistar-ի ելույթի ժամանակ։
2015 թվականի հունվարի 13-ին հայտարարվել է, որ Հյորինը կվերադառնա «Ես երգիչ եմ» հեռուստաշոուի 3-րդ եթերաշրջանին։ Նա դարձել առաջին մասնակիցը, որը հեռացվել է շոուից, բայց շարունակել զարմացնել հեռուստադիտողներին իր ստեղծագործությունների ընտրությամբ, մասնավորապես, նրան հաջողվել է գրավել հանդիսատեսին «Fate» դասական բալլադի շապիկով, որն ի սկզբանե կատարել էր հայտնի կորեացի երգչուհի և «ազգային դիվա» Լի Սոնհին։ Ապրիլի 2-ին, որպես Starship-ի հատուկ քավեր նախագծի մաս, Հյորինը Սոյուի հետ միասին թողարկել է «Growing» երգը (բնօրինակը կատարել է K.Will-ը)։ Օգոստոսի 17-ին հայտարարվել է, որ Հյորինը նույնպես մասնակցելու է «Համարձակ ռեփերներ» նախագծի 2-րդ եթերաշրջանին, որտեղ նա զբաղեցրել է 3-րդ տեղը։ Նոյեմբերի 6-ին կիսաեզրափակիչի ժամանակ նա առաջին անգամ կատարել է «My Love» երգը Basick-ի հետ։ Դեկտեմբերի 14-ին թողարկվել է «Love Line» երգը, որին մասնակցում էին Ջու Յոնգըը և Bumkey-ը։ Դեկտեմբերի 16-ին թողարկվել է «Փոքրիկ իշխանը» անիմացիոն ֆիլմի կորեական տարբերակի «Turnaround» սաունդթրեքը։

2016 թվականի մարտին Հյորինը մասնակցել է «Լավագույն դիմակավորված երգչուհի» վոկալ շոուին, որտեղ զբաղեցրել է 2-րդ հորիզոնականը։ Հունիսին նա դարձել է «Song Duet Festival» շոուի մասնակից, որտեղ իր գործընկեր Լի Նահյունի հետ կատարել է «Sofa» երգի քավերը (օրիգինալ երգը կատարել է Crush-ը) և զբաղեցրել 2-րդ հորիզոնականը։ Հուլիսի 15-ին թողարկվել է «I Miss You» սաունդթրեքը «Crazy Lovers» դորամայի համար։ Հոկտեմբերի 21-ին Far East Movement-ի և Ջիլլ Չանգի հետ թողարկել է «Umbrella» երգը։ Ավելի ուշ ԶԼՄ-ներում տեղեկություններ հայտնվեցին իր առաջին ալբոմի թողարկման համար Հյորինի նախապատրաստությունների մասին, որը թողարկվեց նոյեմբերի 8-ին և կոչվեց  *It’s Me*:

### 2017—2018 թվականներ. Sistar-ի լուծարում և սեփական գործակալության բացում
ձախից|մինի|Հյորինը 2019 թվականի փետրվարին Ինչհոնի միջազգային օդանավակայանում
2017 թվականի հունվարի 9-ին Հյորինը թողարկել է «서로의 눈물이 되어 (Our Tears)» երգը ««Հվարան» Ջոկատ» դորամայի համար։ Ապրիլի 14-ին թողարկվել է «Blue Moon» սինգլը՝ ձայնագրված ռեփեր Չանմոյի մասնակցությամբ։ Երգը հաջողություն ունեցավ սթրիմինգում և լավ հանդես եկավ նաև երաժշտական ​​չարթերում։ 2017 թվականի մայիսի 23-ին, իրենց դեբյուտից գրեթե 7 տարի անց, Starship-ը հայտարարել է, որ Sistar-ը լուծարվելու է, քանի որ յուրաքանչյուր անդամ որոշել է զբաղվել սոլո կարիերայով։ Մայիսի 31-ին թողարկվեց «Lonely» հրաժեշտի սինգլը, որը զբաղեցրեց 1-ին հորիզոնականը Gaon Digital Chart-ում։ Հունիսի 29-ին Հյորինը թողարկել է «Fruity» սինգլը՝ ռեփեր Չո Հերյունի մասնակցությամբ (ավելի հայտնի է որպես Kisum)։ Օգոստոսի 25-ին թողարկվել է «Always» սաունդթրեքը «Worthy of His Name» դորամայի համար։ Սեպտեմբերի 9-ին Հյորինը Ինստագրամում գրավոր նամակ է հրապարակել երկրպագուներին՝ հայտարարելով, որ հեռանում է Starship-ից և պատրաստվում է բացել իր գործակալությունը։ Հետագայում նա մասնակցել է «Fantastic Duo» վոկալ շոուին, որտեղ ելույթ է ունեցել GOT7-ի հետ։ Նոյեմբերի 13-ին հայտնի է դարձել, որ Հյորինը բացել է իր սեփական գործակալությունը՝ Bridʒ Entertainment։ Դեկտեմբերի 20-ին նա թողարկել է «태업시계 (Wind Up Watch)» սաունդթրեքը «Սև ասպետ» դորամայի համար։

2018 թվականի հունվարի 13-ին թողարկվել է «스쳐간 꿈처럼 (Dreamy Love)» երգը «Փողի հոտը» դորամայի համար։ Փետրվարի 6-ին թողարկվել է Հյոինի առաջին սինգլը Bridʒ-ի լեյբլի ներքո՝ «내일할래 (To Do List)»: Փետրվարի 28-ին Got7-ը թողարկել է իրենց «너 하나만 (One and Only You)» նախնական սինգլը, որում նաև հանդես էր գալիս Հյորինը։ Ապրիլի 23-ին նա թողարկել է «달리 (Dally)» սինգլը՝ ռեփեր Գրեյի մասնակցությամբ։ 24 ժամ չանցած տեսահոլովակը հավաքեց ավելի քան 1 միլիոն դիտում։ «바다보러갈래 (See Sea)» սինգլը թողարկվել է հուլիսի 19-ին, իսկ «BAE»-ը՝ օգոստոսի 14-ին։

### 2019—2022 թվականներ. ''Say My Name'' ''և մասնակցություն'' ''Queendom 2-ում''
2019 թվականի մայիսի 22-ին Հյորինը թողարկել է «니가 더 잘 알잖아 (youknowbetter)» սինգլը, որում մասնակցություն է ունեցել Մելանի Ֆոնտանան-ը։ Մեկ շաբաթ անց՝ մայիսի 29-ին, Բեռլինում մեկնարկեց նրա առաջին համաշխարհային շրջագայությունը 2019 Hyolyn 1st World Tour [TRUE]. շրջագայությունը կայացավ Եվրոպայում, Կենտրոնական Ասիայում և ավարտվեց հունիսի 30-ին Տոկիոյում կայացած համերգով։

2020 թվականի օգոստոսի 19-ին Հյորինը թողարկել է *Say My Name* երկրորդ մինի ալբոմը։

Սկզբում Հյորին պետք է թողարկեր նոր թվային «Layin' Low» սինգլը նոյեմբերի 30-ին, սակայն թողարկումը հետաձգվեց մինչև 2022 թվականի հունվար։ Նախքան դա նա դեկտեմբերի 22-ին թողարկել է հատուկ Սուրբ Ծննդյան սինգլ, որը կոչվում էր «A-Ha»: 2022 թվականի հունվարի 12-ին Հյորինը թողարկեց «Layin' Low» սինգլը՝ Ջու Յունգի մասնակցությամբ։

2022 թվականի փետրվարի 21-ին հաստատվել է, որ Հյորինը կմասնակցի Queendom ռեալիթի շոուի երկրորդ եթերաշրջանին, որի պրեմիերան կայացել է մարտի 31-ին։ Շոուի եզրափակիչում Հյորինը զբաղեցրել է 4-րդ հորիզոնականը։

Մայիսի 23-ին Հյորինը հայտարարել է, որ ելույթ է ունենալու *2022 թվականի երիտասարդական փառատոնում*, որը անցկացվելու է հունիսի 10-ից 12-ը, և բեմ կբարձրանա փառատոնի առաջին օրը՝ 10-ին։

Հունիսի 3-ին Հյորինը հայտարարել է, որ հուլիսին կթողարկի նոր ալբոմ և պարտաստվում է վերադարձին։

## Հանրային կերպար և ազդեցություն
Հյորինը բազմիցս ճանաչվել է Կորեայի լավագույն վոկալիստներից մեկը, նրան անվանում են նաև «Կորեացի Բիյոնսե»՝ երգելու և պարելու իր հմուտ հմտությունների համար։

### Սկանդալներ
2018 թվականի դեկտեմբերին Հյորինը ելույթ է ունեցել *KBS Drama Awards*-ում՝ դերասանների մրցանակաբաշխությունում, սակայն նրա խաղը խիստ քննադատության է արժանացել ցանցի օգտատերերի կողմից՝ իր արտաքին տեսքի և կազմի անհամապատասխանությանը այս տեսակի մրցանակներին։

## Սկավառակագրություն
### Ստուդիական ալբոմներ
* *Love & Hate* (2013)

### Մինի ալբոմներ
* *It’s Me* (2016)
* *Say My Name* (2020)

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Բեմական կեղծանուններ
Կատեգորիա:Երաժշտություն
Կատեգորիա:Կին
Կատեգորիա:Հարավկորեացի դաշնակահարներ
Կատեգորիա:Հարավկորեացի դերասաններ
Կատեգորիա:Հարավկորեացի երաժիշտներ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ
Կատեգորիա:Հարավկորեացի ռեփերներ
Կատեգորիա:Քեյ փոփ